อสัญกรรมและรัฐพิธีศพของคิม อิล-ซ็อง

คิม อิล-ซ็อง ถึงแก่อสัญกรรมด้วยอาการหัวใจวายในเช้าตรู่ของวันที่ 8 กรกฎาคม ค.ศ. 1994 ขณะมีอายุ 82 ปี รัฐบาลเกาหลีเหนือไม่ได้รายงานการถึงแก่อสัญกรรมเป็นเวลานานกว่า 34 ชั่วโมงหลังจากเกิดขึ้น มีการประกาศช่วงเวลาไว้ทุกข์อย่างเป็นทางการตั้งแต่วันที่ 8–17 กรกฎาคม ซึ่งในระหว่างนั้นมีการลดธงชาติลงครึ่งเสาทั่วประเทศ และห้ามกิจกรรมบันเทิงและการเต้นรำทุกรูปแบบ
วิทยุเปียงยางรายงานว่าคิมถึงแก่อสัญกรรมจากโรคหลอดเลือดสมอง ในวันเดียวกันนั้น คิม จ็อง-อิล บุตรชายได้รับการประกาศให้เป็นผู้นำคนต่อไปของเกาหลีเหนือโดยมีตำแหน่งเป็น "ผู้สืบทอดผู้ยิ่งใหญ่" (위대한 계승자) ถือเป็นการเริ่มต้นราชวงศ์ผู้ปกครองประเทศ 17 ปีต่อมา เขาถึงแก่อสัญกรรมในวันที่ 17 ธันวาคม ค.ศ. 2011 ด้วยสาเหตุเดียวกับบิดาและอสัญกรรมของเขาถูกประกาศหลังจากนั้น 51 ชั่วโมง

**ภูมิหลัง**
ในช่วงสายใกล้เที่ยงของวันที่ 7 กรกฎาคม ค.ศ. 1994 คิม อิล-ซ็องล้มลงที่บ้านพักของเขาในฮยังซันจากอาการหัวใจวายเฉียบพลัน คิม จ็อง-อิล บุตรชาย สั่งปลดคณะแพทย์ที่ดูแลบิดาของเขาอยู่ตลอดเวลาและจัดให้แพทย์ที่ดีที่สุดของประเทศบินมาจากเปียงยาง หลังผ่านไปหลายชั่วโมง แพทย์จากเปียงยางก็เดินทางมาถึง แต่แม้พวกเขาจะพยายามช่วยชีวิต คิม อิล-ซ็องก็ถึงแก่อสัญกรรมในเวลาประมาณ 02:00 น. ตามเวลาท้องถิ่นของวันที่ 8 กรกฎาคม ค.ศ. 1994 อสัญกรรมของเขาได้รับการประกาศหลังจากนั้น 34 ชั่วโมง
การประกาศอสัญกรรมของผู้นำสูงสุดได้รับการถ่ายทอดสดทางสถานีวิทยุโทรทัศน์กลางแห่งเกาหลีในช่วงเที่ยงโดยช็อน ฮย็อง-กยู ผู้ประกาศข่าวของช่องในวันที่ 9 กรกฎาคม ค.ศ. 1994
อสัญกรรมของคิม อิล-ซ็องส่งผลให้เกิดการไว้ทุกข์ทั่วประเทศและคิม จ็อง-อิลประกาศช่วงเวลาไว้ทุกข์สิบวัน พิธีศพของเขาในเปียงยางมีประชาชนจากทั่วเกาหลีเหนือเข้าร่วมหลายแสนคน ร่างของคิม อิล-ซ็องถูกนำไปตั้งไว้ในสุสานสาธารณะที่วังอนุสรณ์คึมซูซัน ที่ซึ่งร่างที่ถูกเก็บรักษาและอาบน้ำยาของเขาถูกบรรจุไว้ใต้โลงแก้วเพื่อให้ผู้คนได้เข้าชม ศีรษะของเขาหนุนหมอนแบบเกาหลีและเขาถูกคลุมด้วยธงพรรคแรงงานเกาหลี วิดีโอข่าวเหตุการณ์พิธีศพที่เปียงยางถูกออกอากาศทางหลายเครือข่าย และตอนนี้สามารถรับชมได้บนเว็บไซต์ต่าง ๆ ช่วงเวลาไว้ทุกข์เพิ่มเติมดำเนินไปจนถึงวาระครบรอบสามปีของการถึงแก่อสัญกรรมของเขาใน ค.ศ. 1997

**ปฏิกิริยา**

**คาบสมุทรเกาหลี**
เขามันซู (ค.ศ. 1972–2012)
*North Korea – วันที่ 9 กรกฎาคม สำนักข่าวกลางเกาหลีรายงานว่าชาวเกาหลีเหนือ "ตั้งใจอย่างแน่วแน่ที่จะจงรักภักดีต่อการชี้นำของท่านผู้นำที่รัก คิม จ็อง-อิล" สำนักข่าวบรรยายถึงบุคคลที่เรียกว่าท่านผู้นำที่รักว่าเป็น "ทายาทที่เชื่อถือได้แห่งความสำเร็จในการปฏิวัติของท่านผู้นำผู้ยิ่งใหญ่ คิม อิล-ซ็อง" ในอีกการออกอากาศหนึ่ง คิมถูกบรรยายว่าเป็น "ทายาทแห่งการปฏิวัติเกาหลีเหนือและผู้นำกำลังปฏิวัติ" วันที่ 11 กรกฎาคม เอ็นเอชเค สถานีโทรทัศน์สาธารณะของญี่ปุ่นรายงานว่ารัฐบาลเกาหลีเหนือปิดกั้นการสัญจรของประชาชนและพาหนะอย่างสมบูรณ์ในถูเหมิน ซึ่งตั้งอยู่บริเวณเชิงแม่น้ำถูเหมิน บริเวณชายแดนจีน–เกาหลีเหนือ ซึ่งมีการค้าชายแดนอย่างคึกคัก
*South Korea – ประธานาธิบดีคิม ย็อง-ซัม สั่งให้กองทัพเกาหลีใต้เตรียมพร้อมขั้นสูงและระงับการประชุมสุดยอดระหว่างเกาหลีที่กำหนดไว้ในวันที่ 25 กรกฎาคม

**ปฏิกิริยาจากนานาชาติ**
China – เติ้ง เสี่ยวผิง ผู้นำจีน ส่งสาส์นแสดงความเสียใจไปยังเกาหลีเหนือ โดยเรียกเขาว่า "สหายร่วมรบผู้ใกล้ชิด"
*Russia – ประธานาธิบดีโบริส เยลต์ซินไม่ได้ส่งสาส์นแสดงความเสียใจเนื่องจากความสัมพันธ์ที่ตึงเครียดของทั้งสองประเทศในขณะนั้น แต่กลับมอบหมายหน้าที่นั้นให้กับนายกรัฐมนตรีวิกเตอร์ เชอร์โนมีร์ดินในขณะนั้นแทน
*United States – ประธานาธิบดีบิล คลินตัน แสดงความหวังว่าการเจรจา "จะดำเนินต่อไปตามความเหมาะสม" คลินตันกล่าวว่า "ข้าพเจ้าขอแสดงความเสียใจอย่างจริงใจต่อประชาชนเกาหลีเหนือต่อการเสียชีวิตของท่านประธานาธิบดีคิม อิล-ซ็อง เราซาบซึ้งในการเป็นผู้นำของเขาในการเริ่มต้นการเจรจาระหว่างรัฐบาลของเราอีกครัง"

**พิธีศพ**
คิม จ็อง-อิลเป็นประธานคณะกรรมการจัดพิธีศพ คณะกรรมการยังประกอบด้วยโอ จิน-อู รัฐมนตรีว่าการกระทรวงกลาโหม และรองประธานาธิบดีคิม ย็อง-จู น้องชายของคิม อิล-ซ็อง
คณะกรรมการจัดพิธีศพออกแถลงการณ์เกี่ยวกับพิธีศพ ความว่า:
รัฐพิธีถูกกำหนดไว้ในวันที่ 17 กรกฎาคม แต่ถูกเลื่อนออกไปเป็นวันที่ 19 กรกฎาคม พิธีดังกล่าวรวมถึงการยืนสงบนิ่งเป็นเวลาสามนาทีทั่วประเทศ มีผู้เข้าร่วมพิธีศพสองล้านคน

**คณะกรรมการจัดพิธีศพ**
คณะกรรมการจัดงานศพมีคิม จ็อง-อิลเป็นประธานและมีสมาชิก 273 คน รวมถึง:- คิม จ็อง-อิล- โอ จิน-อู- คัง ซ็อง-ซาน- รี จ็อง-อก- พัก ซ็อง-ช็อล- คิม ย็อง-จู- คิม พย็อง-ซิก- คิม ย็อง-นัม- ชเว กวัง- คเย อึง-แท- ช็อน บย็อง-โฮ- ฮัน ซ็อง-รย็อง- โซ ยุน-ซ็อก- คิม ชัง-มัน- ชเว-แท-บก- ชเว ย็อง-ริม- ฮง ซ็อง-นัม- กัง ฮี-ว็อน- ยัง ฮย็อง-ซบ- ฮง ซ็อก-ฮย็อง- ย็อน ฮย็อง-มุก- รี ซ็อน-อิล- คิม ช็อล-ซู- คิม กี-นัม- คิม กุก-แท- ฮวัง จัง-ย็อบ- คิม บก-ชิน- คิม ชัง-จู- คิม ยุน-ฮย็อก- ชัง ช็อล- คง จิน-แท- ยุน กี-บก- พัก นัม-กี- ช็อน มุน-ซ็อบ- ยู มี-ย็อง- ฮย็อน ชุน-กุก- ว็อน ทัง-กู- รี ฮา-อิล- คิม อิก-ฮย็อน- รี ชัง-ซ็อน- โอ กุก-รย็อล- กว็อน ฮี-กย็อง- คัง ซ็อก-ซ็อง- ชเว ฮี-จ็อง- โน มย็อง-กว็อน- จ็อง ฮา-ช็อล- คิม ดู-นัม- แพ็ก ฮัก-ริม- ชี ชัง-อิก- รี ย็อง-อู- รี ชี-ชัง- ชเว บก-ฮย็อน- คิม ชัง-โอ- รี ซ็อก-แพ็ก- พัก ย็อง-ซบ- รี ช็อล-บง- จ็อง จุน-กี- ฮวัง ซุน-ฮี- ซิน ซัง-กยุน- จ็อง ฮา-ช็อล- คิม กี-รย็อง- กัง ฮย็อน-ซู- พัก ซ็อง-กิล- คิม ฮัก-ช็อล- แพ็ก บม-ซู- ชเว มุน-ซ็อน- อิม ฮน็อง-กู- รี กุน-โม- ฮย็อน ช็อล-กี- รี กิล-ซ็อง- อิม ซู-มัน- รี อึล-ซ็อล- คิม บง-รย็อล- คิม กวัง-ชิน- คิม จ็อง-กัก- โอ รย็อง-บัก- คิม มย็องกุก- โอ ยุน-ฮี- ฮิม พย็อก-ซิก- ชัง ช็อง-อู- ช็อน จิน-ซู- ชู ซัง-จ็อง- คิม ย็อง-ชุล- ชเว มย็อง-รก- คิม อิล-ช็อล- แพ็ก ชัง-ซิก- คิม ย็อง-ฮุน- กัง ดง-ยุน- พัก จี-ซู- ฮุน อิล-ช็อล- คิม ฮา-กยู- นัม ซัง-นัก- ฮย็อน ช็อล-แฮ- รี บง-ว็อน- คิม พย็อง-ยุล- ชู ซ็อง-อิล- ชเว ย็อง-แฮ- ชเว ซ็อง-ซุก- คิม ซ็อง-แอ- แพ็ก อิน-จุน- รี ม็อง-โฮ- มุน ซ็อง-ซุล- ย็อม กี-ซุน- รี ย็อง-ช็อล- ชัง ซ็อง-แพ็ก- คิม ซี-ฮัก

**ดูเพิ่ม**
อสัญกรรมและรัฐพิธีศพของคิม จ็อง-อิล
*บรรณานุกรมของคิม อิล-ซ็อง
*รายชื่อพิธีศพที่ใหญ่ที่สุด
*สิ่งอันเนื่องมาด้วยนามของคิม อิล-ซ็อง

**อ้างอิง**

**หนังสืออ่านเพิ่ม**
cite book|date=2012|title=History of Revolutionary Activities of President Kim Il Sung|url=http://naenara.com.kp/en/book/download.php?4+4045#.pdf|location=Pyongyang|publisher=Foreign Languages Publishing House|chapter=The Great Leader Comrade Kim Il Sung will Always Be with Us|isbn=9789946008882
*cite book|date=2001|title=Kim Il Sung: Condensed Biography|url=http://naenara.com.kp/en/book/download.php?4+4001#.pdf|location=Pyongyang|publisher=Foreign Languages Publishing House|chapter=January 1990—July 1994|oclc=500072623

**แหล่งข้อมูลอื่น**
 เนื่องในโอกาสครบรอบ 23 ปีการถึงแก่อสัญกรรมของคิม อิล-ซ็อง ที่เนนารา
หมวดหมู่:เกาหลีเหนือในปี พ.ศ. 2537
คิม อิล-ซ็อง
หมวดหมู่:ประวัติศาสตร์พรรคแรงงานเกาหลี
คิม อิล-ซ็อง
หมวดหมู่:ศตวรรษที่ 20 ในเปียงยาง
หมวดหมู่:กรกฎาคม พ.ศ. 2537 ในเอเชีย
หมวดหมู่:คิม อิล-ซ็อง
คิม อิล-ซ็อง
คิม อิล-ซ็อง
คิม อิล-ซ็อง
หมวดหมู่:รัฐพิธีศพ